|  |  |
| --- | --- |
| Naziv obuke | 1. PRAVO EVROPSKE UNIJE |
| Sadržaj obuke | 1. **O Evropskoj uniji (EU)**  * Pravna priroda EU * Kriteriji za pristupanje EU (iz Ugovora, Kopenhaški i Madridski kriteriji)  1. **Izvori prava EU**  * Primarni izvori * Osnovna načela prava EU * Sekundarni izvori (zakonodavni i nezakonodavni; vrste, struktura i karakteristike) * Hijerarhija pravnih akata EU * Uloga i značaj presuda Suda Evropske unije  1. **„Institucionalni trougao“ (Evropski parlament – Vijeće – Evropska komisija)**  * Ukratko o institucijama * Postupak donošenja propisa EU (zakonodavna inicijativa, donosioci propisa, nadležnosti i ovlasti) * Zakonodavni i nezakonodavni akti (delegirani i provedbeni akti)  1. **Sporazum o stabilizaciji i pridruživanju između BiH i EU u kontekstu prava EU**  * Pravna osnova * Pravni efekat Sporazuma o stabilizaciji i pridruživanju (SSP) * Institucionalni okvir iz SSP-a * Obaveza usklađivanja i Program integrisanja |
| Trajanje obuke izraženo brojem akademskih sati | * Klasična obuka u učionici: 8 akademskih sati, to jest obuka u trajanju od 1 dana * Webinar: 5 akademskih sati |
| Opis obuke | S obzirom da je EU *sui generis* tvorevina, njen pravni sistem i zakonodavstvo su vrlo specifični. Pravo EU podijeljeno je na primarno i sekundarno te je vrlo složeno. Osnov EU jeste prenos nadležnosti država članica na EU na osnovu Ugovora, u kojima su inkorporisani određeni principi, kao i izdiferencirane nadležnosti EU u određenim poljima (isključive, podijeljene sa državama članicama i koordinirajuća nadležnost). Od vremena nastanka prvih evropskih zajednica do danas desile su se mnoge promjene kako u strukturama i ulozi institucija EU, procesu donošenja odluka, tako i u razvoju zajedničkih politika i pravnom instrumentariju EU. Razumijevanje funkcija i uloga unutar labirinta evropskih institucija, kao i pravnog sistema EU, važno je za razumijevanje cjelokupnog procesa evropskih integracija. |
| Ciljevi obuke | * Upoznati polaznike s okvirom pravnog sistema EU. * Prenijeti znanja o osnovama prava EU sa fokusom na sekundarne izvore prava (uredbe, direktive i odluke). * Prenijeti znanja o učincima prava EU (obavezujući/neobavezujući, supremacija, proporcionalnost, direktni učinci, direktna primjena, odgovornost za neprimjenjivanje...). * Upoznati polaznike s okvirom strukture, vrstom institucija drugih tijela EU i njihovim funkcionisanjem. * Upoznati polaznike s osnovama procesa donošenja odluka u EU. * Upoznati polaznike sa SSP-om i njegovim efektom na pravni sistem BiH. * Upoznati polaznike s obavezom usklađivanja i Programom integrisanja. |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove: * usklađivanja zakonodavstva BiH sa pravnom stečevinom EU; * koordinacije procesa pridruživanja Bosne i Hercegovine EU; * prevođenja i redakture pravnih propisa za potrebe procesa evropskih integracija; * Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni. |
| Ishodi učenja | * Polaznici obuke su upoznati s osnovama pravnog sistema EU. * Polaznici obuke su upoznati s izvorima prava EU, njihovim karakteristikama i međusobnim razlikama. * Polaznici obuke razumiju proces donošenja zakona i drugih pravnih akata i uloge institucija EU u ovom procesu. * Polaznici obuke razumiju osnove i značaj SSP-a. |
| Metode izvođenja obuke | Obuka se može držati kao klasična obuka u učionici ili webinar.  U slučaju klasične obuke u učionici teorijski dio (prezentacije) treba trajati 6 akademskih sati, a praktični dio (kvizovi, testovi, vježbe i rad u grupama) 2 akademska sata.  Ukoliko se obuka drži u formi webinara, skraćenje njenog trajanja treba biti provedeno na način da se osigura razmjerno pokrivanje cjelokupnog sadržaja (teorijski dio i vježbe).  Praktični dio obuhvata:   * Primjer pravnih instrumenata EU (struktura, sadržaj i specifičnosti), * Primjer presuda Suda Evropske unije (ilustracija značaja u pravnom i političkom kontekstu), * Kvizovi samoprocjene u vezi s informacijama dobivenim tokom obuke, * Vježba po izboru predavača. |